

**Κως, 22 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Μία ακόμα όμορφη έκπληξη: τα παιδιά του Γυμνασίου Κεφάλου στο Δήμαρχο κ. Γιώργο Κυρίτση.”

Γέμισε όμορφα, καθαρά και χαμογελαστά πρόσωπα η αίθουσα του Δημοτικού Συμβουλίου Κω.

Τα παιδιά της 1ης Γυμνασίου από το Γυμνάσιο της Κεφάλου επισκέφθηκαν το Δήμαρχο Κω κ. Γιώργο Κυρίτση και είχαν τη δυνατότητα όχι μόνο να ενημερωθούν για τη λειτουργία του Δήμου και του Δημοτικού Συμβουλίου αλλά και να θέσουν ερωτήματα αλλά και αιτήματα για το σχολείο τους τόσο προς το Δήμαρχο όσο και προς τον Αντιδήμαρχο κ. Γερασκλή και τον Πρόεδρο του Δημοτικού Συμβουλίου κ. Κρητικό.

Μας εντυπωσίασε όλους το ενδιαφέρον των παιδιών για τον τόπο τους, την Κέφαλο για την οποία είχαν πολλές ερωτήσεις τόσο για το λιμάνι όσο και για τα έργα υποδομής ενώ κατέθεσαν και ιδέες και προτάσεις για το σχολείο τους.

Οι αυριανοί πολίτες της Κω αποδεικνύουν ότι αποτελούν το μέλλον αυτού του νησιού, είναι μια γενιά με ανησυχίες, ιδέες και αγάπη για την Κω.

**Γραφείο Τύπου Δήμου Κω**